open-index/open-wikipedia-markdown huggingface dataset:
Kreikan presidentinvaali 1934

**Kreikan presidentinvaali 1934** järjestettiin Kreikan toisen tasavallan aikana 19. lokakuuta 1934, ja se oli toisen tasavallan viimeinen presidentinvaali. Vaalissa valittiin Kreikan presidentti, ja valinnan suoritti Kreikan parlamentti. Presidentiksi valittiin jatkokaudelle istuva presidentti Aléxandros Zaḯmis.

Zaḯmisin toinen kausi jäi kesken, sillä tasavalta lakkautettiin kansanäänestyksen jälkeen jo vuonna 1935, jolloin palattiin monarkiaan. Tuolloin sijaishallitsijaksi nousi Geórgios Kondýlis ennen Yrjö II:n paluuta kuninkaaksi. Seuraava presidentinvaali oli Kreikan kolmannen tasavallan ensimmäinen eli vuoden 1974 presidentinvaali.

## Tulokset

Vaalin tulokset olivat:

## Lähteet
Kreikan presidentinvaali 1974

**Kreikan presidentinvaali 1974** järjestettiin Kreikan sotilasjuntan kaatumisen jälkeen 18. joulukuuta 1974. Vaalissa valittiin väliaikainen Kreikan presidentti, jonka oli tarkoitus toimia virassa vain uuden perustuslain voimaantuloon saakka. Valinnan suoritti Kreikan parlamentti, ja presidentiksi valittiin Michaíl Stasinópoulos.

Presidentinvaali järjestettiin parlamenttivaalien 17. marraskuuta 1974 ja monarkian lakkauttaneen kansanäänestyksen 8. joulukuuta 1974 jälkeen. Vaalissa Stasinópoulos valittiin Kreikan kolmannen tasavallan ensimmäiseksi presidentiksi, ja hän vannoi virkavalansa heti vaalipäivänä. Seuraava presidentinvaali, vuoden 1975 presidentinvaali, järjestettiin jo 19. kesäkuuta 1975. Tällöin valittiin vakituiseksi presidentiksi ensimmäiselle kokonaiselle viisivuotiskaudelle Konstantínos Tsátsos.

Edellinen presidentinvaali oli ollut vuoden 1933 presidentinvaali Kreikan toisen tasavallan aikana.

## Tulokset

Vaalin tulokset olivat:

## Lähteet
U.S. Route 1

**U. S. Route 1** (**US 1**) on pohjois–eteläsuuntainen 2 369 mailia (3 813 km) pitkä tie Yhdysvaltojen itärannikolla. Tien vieressä kulkee uudempi Interstate 95 -tie. U. S. Route 1 alkaa Key Westistä Floridasta ja päättyy Fort Kentiin Maineen. Tie kulkee muun muassa valtion pääkaupungin, Washington DC:n kautta.
6:66 Satan's Child

**6:66 Satan's Child** on Danzigin kuudes studioalbumi, ja se julkaistiin vuonna 1999. 

## Kappaleet
# 
# 
# 
# 
# 
# 
# 
# 
# 
# 
# 
# 

## Jäsenet
* Glenn Danzig - laulu, basso, kitara, kosketinsoittimet
* Josh Lazie - basso
* Jeff Chambers - kitara
* Joey Castillo - rummut

## Arvostelut
* AllMusic: 
* Soundi: 

## Lähteet

## Aiheesta muualla
* Danzig 6:66: Satans Child discogs.comissa 
*
Kreikan presidentinvaalit

**Kreikan presidentinvaali** () järjestetään normaalisti viiden vuoden välein Kreikan presidentin valitsemiseksi. Presidentin valitsee 300-jäseninen Kreikan parlamentti.

Presidentistä äänestetään parlamentissa tarvittaessa kolme kertaa. Ensimmäisellä ja toisella äänestyskerralla valituksi tulee ehdokas, joka saa vähintään kaksi kolmasosaa äänistä eli 200 ääntä. Mikäli kukaan ehdokkaista ei täytä vaatimusta kahdella ensimmäisellä äänestyskerralla, järjestetään kolmas äänestys, jossa riittää kolme viidesosaa äänistä eli 180 ääntä. Äänestykset järjestetään viiden päivän välein.

Mikäli kukaan ehdokkaista ei täytä vaatimusta kolmannellakaan kerralla, parlamentti hajotetaan kymmenen päivän kuluessa, ja järjestetään uudet parlamenttivaalit. Uuden parlamentin kokoonnuttua suoritetaan jälleen korkeintaan kolme äänestystä, joista ensimmäisellä kerralla tarvitaan 180 ääntä ja toisella ehdoton enemmistö eli 151 ääntä. Kolmannella kerralla äänestetään kahden eniten ääniä saaneen välillä, ja enemmän ääniä saanut valitaan.

Presidentinvaaleja on järjestetty sekä Kreikan toisen tasavallan (1924–1935) että kolmannen tasavallan (1974–) aikana. Vuoden 1926 vaalit ovat ainoat, joissa presidentti on valittu suoralla kansanvaalilla. Vaali järjestettiin kuitenkin diktatuurin aikana, ja ehdolla oli vain yksi varteenotettava ehdokas.

## Luettelo presidentinvaaleista

Kreikassa on järjestetty tasavaltojen aikana seuraavat presidentinvaalit:

## Lähteet
Kreikan presidentinvaali 1975

**Kreikan presidentinvaali 1975** järjestettiin 19. kesäkuuta 1975. Vaalissa valittiin uusi Kreikan presidentti viisivuotiskaudelle 1975–1980. Valinnan suoritti Kreikan parlamentti, ja presidentiksi valittiin Konstantínos Tsátsos.

Vaalissa valittiin seuraaja presidentti Michaíl Stasinópoulokselle, joka oli toiminut Kreikan kolmannen tasavallan ensimmäisenä mutta 
väliaikaisena presidenttinä demokratian palauttamisen jälkeen, 18. joulukuuta 1974 lähtien. Uudet vaalit järjestettiin uuden perustuslain tultua voimaan. Tsátsos tuli valituksi jo ensimmäisellä kierroksella saatuaan 210 ääntä, kun valintaan vaadittiin vähintään 200 ääntä. Hän vannoi virkavalansa 19. heinäkuuta 1975.

## Tulokset

Vaalin tulokset olivat:

## Lähteet
Kreikan presidentinvaali 1980

**Kreikan presidentinvaali 1980** järjestettiin 23. huhtikuuta – 5. toukokuuta 1980. Vaalissa valittiin uusi Kreikan presidentti viisivuotiskaudelle 1980–1985. Valinnan suoritti Kreikan parlamentti, ja presidentiksi valittiin Konstantínos Karamanlís.

Vaalissa valittiin seuraaja presidentti Konstantínos Tsátsokselle. Valintaan tarvittiin kolme kierrosta. Karamanlís sai tukea puolueeltaan Uudelta demokratialta, kun taas Pasok pidättäytyi vaalista ja äänesti vain ”paikalla”, ja muun muassa Kreikan kommunistinen puolue äänesti tyhjää. Muut ehdokkaat saivat hajaääniä. Karamanlís valittiin kolmannella kierroksella, jolloin ylitti tuossa vaiheessa vaaditun 180 äänen rajan saamalla 183 ääntä. Hän vannoi virkavalansa 15. toukokuuta 1980.

## Tulokset

Vaalin tulokset olivat:

## Lähteet
Kreikan presidentinvaali 1985

**Kreikan presidentinvaali 1985** järjestettiin 17. maaliskuuta – 29. maaliskuuta 1985. Vaalissa valittiin uusi Kreikan presidentti viisivuotiskaudelle 1985–1990. Valinnan suoritti Kreikan parlamentti, ja presidentiksi valittiin Chrístos Sartzetákis.

Vaalissa valittiin seuraaja presidentti Konstantínos Karamanlísille, jonka erottua virkaatekevänä presidenttinä oli toiminut Ioánnis Alevrás. Valintaan vaadittiin kolme kierrosta. Sartzetákisia tukivat Pasok ja Kreikan kommunistinen puolue, kun taas Uusi demokratia pidättäytyi äänestämästä ja äänesti vain ”paikalla”. Sartzetákis sai kolmannella kierroksella juuri tuossa vaiheessa vaaditun vähimmäisäänimäärän 180, ja tuli valituksi. Hän vannoi virkavalansa 29. maaliskuuta 1985.

## Tulokset

Vaalin tulokset olivat:

## Lähteet
Kreikan presidentinvaali 1990

**Kreikan presidentinvaali 1990** järjestettiin 19. helmikuuta – 4. toukokuuta 1990. Vaalissa valittiin uusi Kreikan presidentti viisivuotiskaudelle 1990–1995. Valinnan suoritti Kreikan parlamentti, ja presidentiksi valittiin Konstantínos Karamanlís, joka oli toiminut jo aiemmin presidenttinä vuosina 1980–1985.

Vaalissa valittiin seuraaja presidentti Chrístos Sartzetákisille. Valintaan vaadittiin yhteensä viisi kierrosta. Koska parlamentti ei kyennyt valitsemaan presidenttiä kolmella ensimmäisellä kierroksella, parlamentti hajotettiin välissä ja järjestettiin uudet parlamenttivaalit 8. huhtikuuta 1990. Uuden demokratian ehdokas Karamanlís valittiin lopulta viidennellä kierroksella, ja hän vannoi virkavalansa 5. toukokuuta 1990.

## Tulokset

Vaalin tulokset olivat:

## Lähteet
Kreikan presidentinvaali 1995

**Kreikan presidentinvaali 1995** järjestettiin 24. helmikuuta – 8. maaliskuuta 1995. Vaalissa valittiin uusi Kreikan presidentti viisivuotiskaudelle 1995–2000. Valinnan suoritti Kreikan parlamentti, ja presidentiksi valittiin Konstantínos Stefanópoulos.

Vaalissa valittiin seuraaja presidentti Konstantínos Karamanlísille. Valintaan vaadittiin kolme kierrosta, joista jokaisella tulos oli lähes sama. Stefanópoulosta tukivat Pasok ja Poliittinen kevät -puolueet, kun taas Uusi demokratia asetti vastaehdokkaaksi Athanásios Tsaldárisin. Kreikan kommunistinen puolue ja yksi Uuden demokratian edustaja pidättäytyivät äänestämästä ja äänestivät vain ”paikalla”. Stefanópoulos vannoi virkavalansa 10. maaliskuuta 1995. Hänet valittiin myöhemmin toiselle kaudelle vuoden 2000 presidentinvaalissa.

## Tulokset

Vaalin tulokset olivat:

## Lähteet
Kreikan presidentinvaali 2010

**Kreikan presidentinvaali 2010** järjestettiin 3. helmikuuta 2010. Vaalissa valittiin uusi Kreikan presidentti viisivuotiskaudelle 2010–2015. Valinnan suoritti Kreikan parlamentti, ja presidentiksi valittiin heti ensimmäisellä kierroksella jatkokaudelle istuva presidentti Károlos Papoúlias.

Papoúlias sai tukea Pasok-puolueelta (160 ääntä), Uusi demokratia -puolueelta (91 ääntä) ja Ortodoksinen kansankokous (LAOS) -puolueelta (15 ääntä).

## Tulokset

Vaalin tulokset olivat:

## Lähteet
Kamiamakusa

**Kamiamakusa** () on Japanin kaupunki Kumamoton prefektuurissa. Se sijaitsee Amakusasaarten koillisosassa Yatsushironmeren ja Ariakenmeren välissä Kyūshūn rannikon edustalla. Kaupunkiin kuuluu Amakusasaarten toisen pääsaaren Kamishiman itäosa ja lukuisia muita saaria, joista merkittävimpiä ovat Ōyanoshima, Iwajima ja Yushima. Kamiamakusassa on 26&nbsp;966 asukasta (heinäkuussa 2019) ja sen pinta-ala on 126,15 neliökilometriä.

Pääosa kaupungin alueesta on jyrkkärinteistä, metsien peittämää vuoristoa; maataloustuotantoa on eniten muita saaria loivapiirteisemmällä Ōyanoshimalla, jossa se on keskittynyt etenkin mandariinien ja kukkien viljelyyn sekä maidon tuotantoon. Myös kalastus on merkittävä elinkeino. Paikallisia erikoisuuksia ovat ''kuruma''-katkaravut ja sinitaskuravut. Lähes koko kaupunki kuuluu Unzen-Amakusan kansallispuistoon ja tunnetaan kauniista maisemistaan, esimerkiksi Matsushiman alueen lukuisille saarille. Turismi alueella alkoi kehittyä sen jälkeen, kun siltayhteys Kyūshūlle valmistui vuonna 1966. Kamiamakusan kaupunki perustettiin vuonna 2004, kun alueen neljä maaseutukaupunkia, Ōyano, Matsushima, Himedo ja Ryūgatake, liitettiin yhteen. 

## Kuvia

Tiedosto:Five Bridges of Amakusa,four bridges Southern side Aerial photograph.1974.jpg|Amakusan viisi siltaa, satelliittikuva vuodelta 1974
Tiedosto:Mount_Hidake_from_Temmonkyo_Bridge.jpg|Hidakevuori Tenmonkyōn sillalta


## Lähteet

## Aiheesta muualla

* Kaupungin internetsivut
Iso Romlampi

**Iso Romlampi** on runsaan hehtaarin laajuinen metsäjärvi luoteisessa Espoossa. Virallisen kaupunginosajaon mukaan se sijaitsee Siikajärven kaupunginosassa. Iso Romlampi kuuluu Mankinjoen valuma-alueeseen, joka on osa Suomenlahden rannikkoalueen päävesistöä. Iso Romlammen ympäristössä on useita järviä ja lampia. Pohjoisessa sijaitsevat muun muassa Kolmikulmalampi, Mustalampi ja Valklampi. Etelässä sijaitsevat Vähä Romlampi ja Kolmuslampi; hieman kauempana etelässä on Siikajärvi. Idässä on Nuuksion Pitkäjärvi.

Varhaisin karttamaininta Iso Romlammesta on vuodelta 1803 muodossa Isoromlambi. Iso Romlampea ja Vähä Romlampea kutsutaan myös yhteisnimellä Romlammit. Nimi johtuu Romvuoreksi kutsutusta kallioalueesta. Romvuori eli Rombergen sijaitsee Nuuksion Pitkäjärven luoteisrannalla.

## Vesistösuhteet
Iso Romlampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Siihen ei tule tai lähde ojia, joten sitä voidaan luonnehtia umpilammeksi. Järven vedenpinnan korkeus on 81,4 metriä mpy (N2000).

## Lähteet
Hima & Sali

**Hima & Sali** on Helsingin Ruoholahdessa sijaitseva ravintola Kaapelitehtaalla. Ravintolan perusti Anne Starck-Flink vuonna 2001 ja toimii kahvilana, lounasravintolana, leipomona, juhlatilana, sekä ateriapalveluna. Hima & Sali ylläpitää myös Sauna Verneriä, joka sijaitsee Kaapelitehdaan katolla. Hima & Sali valittiin vuonna 2002 vuoden lounasravintolaksi.

## Lähteet
NWT

**NWT** tarkoittaa seuraavia:

* Luoteisterritoriot, Northwest Territories
* Nya Wermlands-Tidningen, ruotsalainen sanomalehti.
Metsälampi (Espoo)

**Metsälampi** () on Uudellamaalla Espoossa Karhusuolla sijaitseva järvi.

## Maantietoa
Metsälampi on 250 metriä pitkä, 200 metriä leveä, ja sen pinta-ala on 3,0 hehtaaria. Bodominjärvi sijaitsee Metsälammen koillispuolella. Metsälammen ympäristössä on pientaloasutusta. Espoonsolmu eli Turunväylän ja Kehä III:n risteys sijaitsee noin puoli kilometriä Metsälammesta etelään. Siinä ei ole kartan mukaan saaria. Järven rantaviivan pituus on 750 metriä ja se on vesikasvillisuuden valtaama lampi. Järven läheisyyteen on rakennettu Karhusuon, Pitkäniityn ja Miilukorven asuinalueet. Sen rannassa on pari vapaa-ajan asuntoa.

Metsälammesta otettiin vesinäytteitä vuonna 2001. Tuolloin sen tila oli keskitasoa huonompi. Järven virkistyskäyttö oli melko vähäistä.

## Vesistösuhteet
Metsälampi sijaitsee Suomenlahden rannikkoalueessa (vesistöaluetunnus 81), jonka Espoonjoen valuma-alueeseen (81.055) järvi kuuluu. Siihen on johdettu yksi pelto-oja ja sen laskupuro Brutubäck virtaa pohjoiseen ja yhtyy Oitåniin Lukkarinpurossa. Oitånin nimi on alajuoksulla Glomsinjoki, joka yhdyttyään Glimsinjokeen muuttuu Espoonjoeksi. Järven vedenpinnan korkeus on 26,5 metriä mpy (N2000).

## Lähteet

## Aiheesta muualla
*
Kreikan presidentinvaali 2000

**Kreikan presidentinvaali 2000** järjestettiin 8. helmikuuta 2000. Vaalissa valittiin uusi Kreikan presidentti viisivuotiskaudelle 2000–2005. Valinnan suoritti Kreikan parlamentti, ja presidentiksi valittiin heti ensimmäisellä kierroksella istuva presidentti Konstantínos Stefanópoulos.

Stefanópoulos sai tukea suurimmilta puolueilta, Pasokilta ja Uudelta demokratialta. Vastaehdokkaaksi asettui Vasemmiston ja edistyksen liiton eli Synaspismóksen Leonídas Kýrkos. Vaalit olivat ensimmäinen kerta Kreikan kolmannen tasavallan aikana, kun päähallituspuolue ja pääoppositiopuolue tukivat samaa ehdokasta, ja myös ensimmäinen kerta, kun istuva presidentti valittiin toiselle kaudelle sitten Aléxandros Zaḯmisin Kreikan toisen tasavallan aikana vuoden 1934 vaalissa.

## Tulokset

Vaalin tulokset olivat:

## Lähteet
Kreikan presidentinvaali 2005

**Kreikan presidentinvaali 2005** järjestettiin 8. helmikuuta 2005. Vaalissa valittiin uusi Kreikan presidentti viisivuotiskaudelle 2005–2010. Valinnan suoritti Kreikan parlamentti, ja presidentiksi valittiin heti ensimmäisellä kierroksella Károlos Papoúlias.

Vaalissa valittiin seuraaja presidentti Konstantínos Stefanópoulokselle. Papoúlias sai tukea Uusi demokratia -puolueelta (163 ääntä) ja Pasok-puolueelta (114 ääntä) sekä riippumattomilta edustajilta (2 ääntä). Vasemmiston, kansanliikkeiden ja ekologian liitto eli Synaspismós ja Kreikan kommunistinen puolue pidättäytyivät äänestämästä ja äänestivät vain ”paikalla” (17 ääntä). Papoúlias vannoi virkavalansa 12. maaliskuuta 2005. Hänet valittiin myöhemmin toiselle kaudelle vuoden 2010 presidentinvaalissa.

## Tulokset

Vaalin tulokset olivat:

## Lähteet
Heaven Upside Down

**Heaven Upside Down** on Marilyn Mansonin kymmenes studioalbumi, joka julkaistiin 6. lokakuuta 2017.

## Kappaleet
#
#
#
#
#
#
#
#
#
#

;Japanese Edition
#

## Arvostelut
* Imperiumi: 8-/10
* Kaaoszine: 10/10
* Metalliluola: 7/10
* nousu.net 
* Soundi: 

## Lähteet

## Aiheesta muualla
* ''Heaven Upside Down'' discogs.com -sivustolla
Kakarlampi (Espoo)

**Kakarlampi** on Uudellamaalla Espoossa Nupurin lähellä sijaitseva järvi. Virallisen kaupunginosajaon mukaan se sijaitsee Kolmperän kaupunginosassa.

## Maantietoa
Kakarlampi on umpeenkasvava metsäjärvi läntisessä Espoossa. Sen naapurijärviä ovat Nupurinjärvi ja Hakjärvi idässä sekä Svartbäckträsket kaakossa. Ämmässuon jätteenkäsittelykeskus sijaitsee Kakarlammen länsipuolella. Turunväylä kulkee Kakarlammen pohjoispuolitse.

Myös Kirkkonummella on Kakarlampi. Se sijaitsee noin neljä kilometriä Espoon Kakarlammesta länteen.

## Luontoarvoja
Kakarlammen luonnonsuojelualue sisältää lammen lisäksi sen ympäristön parin sadan metrin etäisyydeltä. Noin kuudentoista hehtaarin laajuinen alue on rämevaltainen. Sen monimuotoiseen flooraan kuuluu muun muassa pyöreälehtikihokki ja valkopiirtoheinä.

## Nimi
Kakarlammen nimi on hämäläisperäinen. Nimen taustalla lienee kaakkuri, joka pesii metsälampien rantakosteikoilla.

## Vesistösuhteet
Kakarlampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Lammesta laskee puro, joka yhtyy Kiimassuolta alkavaan ja Nupurinjärveen laskevaan Härklammenojaan. Järven vedenpinnan korkeus on 58,7 metriä mpy (N2000).

## Lähteet

## Aiheesta muualla
*Paikkatietoalusta.fi: Kakarlampi
Abrolhos-saaristo

**Abrolhos-saaristo** () ovat viiden saaren ryhmä lähellä Brasilian Bahia-osavaltiota. Niitä lähin kaupunki on Caravelas. Niiden nimi tulee Portugalin kielestä: *abrolho* ("Abre Olhos" tarkoittaen: Avaa silmäsi).

## Historia
Saariston löysi ensin Albin Roussin (ranskalainen amiraali). HMS Beaglen toisen matkan aikana, Britannian amiraliteetti huomioi Abrolhos-saarien oikeiden paikkojen tiedon tärkeyden ja käski kapteeni Robert FitzRoyta tutkimaan ja paikantamaan saarten oikeat paikat. Tämä antoi Charles Darwinille tilaisuuden tutkia saarten geologiaa ja luontoa.

## Luonto
Saariryhmän laajat koralliriutat ovat koti monelle merieläimelle. Asumattomat saaret ovat pesimispaikkoja merilinnuille.

## Lähteet
Pohjois-Korea kesäolympialaisissa 2020

**[[Pohjois-Korea]]** osallistunee **[[Kesäolympialaiset 2020|Tokion kesäolympialaisiin 2020]]**. Pohjoiskorealaisurheilijat ovat saavuttaneet 15 paikkaa 7 lajissa (tilanne 5. kesäkuu 2020). 

## Mitalistit
*Ei mitalisteja*

## Joukkue

### Jousiammunta

Pohjois-Korea sai paikan sekä miesten että naisten yksilökilpailuun, kun se oli toinen Aasian kisojen 2018 sekajoukkuekilpailussa.

### Uimahypyt

Uimahypyissä Kim Mi-rae varmisti paikan naisten 10 metrin kerroshypyissä voitettuaan Aasian-mestaruuden 2019.

### Yleisurheilu

Yleisurheilussa tulosrajan on rikkonut Ri Kang-bom miesten maratonilla sekä kolme urheilijaa naisten maratonilla.

;Juoksu- ja kävelylajit
Stephan Winkler

**Stephan Winkler** (s. 1967 Görlitz, Itä-Saksa) on saksalainen säveltäjä ja kapellimestari. Hän opiskeli vuosina 1985–1991 Hanns Eisler -musiikkikorkeakoulussa. Vuonna 1990 hän perusti oppilaitoksen ensimmäisen nykymusiikin kokoonpanon. Sen johdossa hän toimi vuoteen 1999 saakka. Vuodesta 1991 alkaen hän on työskennellyt Hanns Eisler -musiikkikorkeakoulun ja Berlin–Kreuzberg-musiikkikoulun opettajana sekä säveltäjänä. Hän on myös säännöllisesti johtanut nykymusiikkiesityksiä. Vuosina 2015–2016 hän oli vierailevana sävellyksen professorina Mozarteumissa, ja tämän jälkeen hän aloitti musiikin teorian sekä sävellyksen opettamisen Barenboim–Said Akademiessa.

Winkler sai vuonna 1991 Stuttgartin Akademie Schloss Solitudelta stipendit Wieniin, Venetsiaan, Lontooseen ja Pariisiin suuntautuneita matkoja varten. Hän asui vuosina 1994–1995 New Yorkissa ja sai Princetonin yliopiston residenssin. Vuosina 1999–2000 hänellä oli Pariisin Cité International des Artsin residenssi. 

Vuonna 2000 Winkler perusti säveltäjä Michael Beilin kanssa SKART:n, jonka toimintaan on kuulunut audiovisuaalisten konseptikonserttien pitäminen poikkeuksellisissa paikoissa. Vuonna 2008 hän sai residenssin Villa Massimosta (Rooma) ja vuonna 2010 Goethe-instituutin residenssin Prahasta. Winklerin tuotantoon kuuluu muun muassa vuonna 2014 kantaesitetty ooppera, laajoja orkesteriteoksia (joista yhden esittämiseen tarvitaan myös lapsikuoro) ja kamarimusiikkia (monesti elektroakustisten ja video-osuuksien kera). Ensimmäisen levyjulkaisunsa säveltäjä teki Max Goldtin kanssa vuonna 1998.

## Lähteet

## Aiheesta muualla
* Viralliset sivut
Kikuchi

**Kikuchi** voi tarkoittaa:

## Paikat
* Kikuchi, Japanin kaupunki Kumamoton prefektuurissa
* Kikuchijoki, joki Japanin Kumamoton prefektuurissa
* Kikuchin piirikunta, Japanin piirikunta Kumamoton prefektuurissa

## Henkilöt
* Kan Kikuchi, japanilainen kirjailija
* Mika Kikuchi, japanilainen näyttelijä
* Naoya Kikuchi, japanilainen jalkapalloilija
* Rinko Kikuchi, japanilainen näyttelijä
* Shinkichi Kikuchi, japanilainen jalkapalloilija
* Tarcisio Isao Kikuchi, japanilainen roomalaiskatolinen piispa

## Muuta
* Kikuchi-klaani, japanilainen klaani
* Kikuchi-linja, rautatielinja Japanin Kumamoton prefektuurissa
Valkialampi (Espoo)

**Valkialampi** on Uudellamaalla Espoossa Nuuksion kaupunginosassa ja Nuuksion kansallispuistossa sijaitseva järvi.

## Maantietoa
Valkialampi on 250 metriä pitkä, 100 metriä leveä, ja sen pinta-ala on 1,4 hehtaaria. Se on muodostunut kolmen mäen väliseen painaumaan. Lammen lähiympäristön maasto on paikka paikoin noin 20 metriä Valkialammen vedenpintaa ylempänä. Ympäristön lähijärviä ovat Kolmperä, Kattilajärvi, Urja ja Hauklampi. Siinä ei ole kartan mukaan saaria. Järven rantaviivan pituus on 550 metriä. Sen rannat ja lähiympäristö on metsämaata, joka on säilynyt autiona. Järvelle ei tule tietä, mutta sen pohjoisrantoja seuraa kansallispuiston kävelypolku.

## Luontoarvoja
Valkialammen ympäristö metsät ja koko lammen vesialue on valtion omistamia luonnonsuojelualueita. Suojelualueet sisältyvät Natura&nbsp;2000-hankkeen Nuuksion kansallispuistoon (FI0100040, 56,43&nbsp;km²).

## Vesistösuhteet
Valkialampi sijaitsee Vantaanjoen vesistössä (vesistöaluetunnus 21)  Lepsämänjoen valuma-alueella (21.04), jonka Lakistonjoen valuma-alueeseen (21.044) järvi kuuluu. Se on Lakistonjoen valuma-alueen latvajärviä, jonka 130 metriä pitkä laskuoja laskee Urjaan. Järven vedenpinnan korkeus on 75,7 metriä (N2000, ennen se oli 75,2 m (N60)) ja Urjalla se on 62,1 metriä mpy. Laskuojalle kertyy siten pudotusta 13,6 metriä.

## Lähteet

## Aiheesta muualla
* Nuuksion kansallispuisto ja muut suojelualueet, 2023, Metsähallitus
Samitan rajaselkkaus

**Samitan rajaselkkaus** oli rajavälikohtaus Kuwaitin ja pientä osaa Kuwaitista maiden rajalla miehittäneen Irakin välillä 20. maaliskuuta 1973. Yhteenotossa rajalla kuoli kaksi kuwaitilaista ja yksi irakilainen, mutta selkkaus päättyi nopeasti Arabiliiton tekemään sovitteluun ja irakilaisten vetäytymiseen alueelta. Selkkauksen on kuitenkin joskus arveltu vaikuttaneen osaltaan Saddam Husseinin päätökseen miehittää Kuwait 17 vuotta selkkauksen jälkeen.

## Tausta
Samita sijaitsee Kuwaitissa joitakin kilometrejä Irakin Umm Qasrin kaupungista etelään lähellä maiden vastaista rajaa. Irakin ja Kuwaitin rajakiistat olivat alkaneet maiden itsenäistyttyä. Irakissa oli ajoittain vaadittu koko Kuwaitin tai sen osien liittämistä Irakiin. Lokakuussa 1963 maiden välillä oli solmittu sopimus, jolla Irak ainakin muodollisesti tunnusti Kuwaitin itsenäisyyden. Tämä ei kuitenkaan estänyt myöhempiä yrityksiä koetella Kuwaitin suvereniteettia.

Huhtikuussa 1969 Irakin hallitus pyysi Kuwaitilta lupaa sijoittaa joukkoja Kuwaitin maaperälle. Virallisesti syynä oli vasta valmistuneen Umm Qasrin suojeleminen Iranin uhkaa vastaan. Tuolloin Kuwaitin puolustusministerinä toiminut Saad al-Sabah antoi irakilaisten painostuksen alaisena sanallisen suostumuksensa, ja irakilaiset joukot ottivat haltuunsa noin kahden neliökilometrin suuruisen alueen Samitassa.

## Selkkaus
Joulukuussa 1973 Irak alkoi rakennuttaa päällystettyä tietä kohti Samitaa. Rakennustyömiehiä suojelivat irakilaiset sotilaat. Kuwait esitti turhaan vastalauseensa. Maaliskuussa 1973 Irak ehdotti puolestaan sopimusta, joka olisi tarkoittanut Samitan alueen liittämistä Irakiin. Kuwaitissa sopimus hylättiin ja Irak vahvisti vastauksena omia joukkojaan Samitassa.

20. maaliskuuta 1973 joukko kuwaitilaisia sotilaita saapui Samitaan. Tehtäväksi heille oli annettu irakilaisten sotilaiden ja rakennustyömiesten häätäminen alueelta. Irakilaiset vastasivat määräämällä kuwaitilaiset vetäytymään. Kun määräystä ei noudatettu, irakilaiset sotilaat avasivat tulen. Irakilaisten ja kuwaitilaisten välillä syttyi lyhyt tulitaistelu, jonka aikana kuoli yksi irakilainen ja kaksi kuwaitilaista.

Samitan rajaselkkauksessa vältyttiin kuitenkin laajemmalta yhteenotolta. Kuwait ja Irak hyväksyivät Arabiliiton sovittelun, jonka tiimoilta maiden pääkaupungeissa kävi lähettiläitä Syyriasta ja Saudi-Arabiasta. Irakilaiset sotilaat vetäytyivät Kuwaitin puolelta rajaa 5. huhtikuuta, vaikka maa ei virallisesti luopunutkaan vaatimuksistaan tiettyihin alueisiin Kuwaitissa.

## Seuraukset
Samitan rajaselkkaus onnistuttiin selvittämään suhteellisen nopeasti. Esimerkiksi länsimaissa se herätti vain verrattain vähän huomiota. Samitan rajaselkkauksen on kuitenkin joskus arveltu vaikuttaneen sittemmän Irakin diktaattori Saddam Husseinin päätökseen miehittää Kuwait 17 vuotta rajaselkkauksen jälkeen. Saddam uskoi mahdollisesti, että Irak säästyisi kovimmilta reaktioilta ulkovaltojen suhteen ja tilanne päättyisi muiden arabimaiden välittämään sovitteluratkaisuun Samitan rajaselkkauksen tapaan.

## Lähteet
Neidonryöstö (kappale)

**Neidonryöstö** on Jukka Siikavireen säveltämä ja Erkki Mäkisen sanoittama suomalainen musiikkikappale. Kirka osallistui sillä Suomen euroviisukarsintaan 1976, ja kappale sijoittui 319 pisteellä kilpailun neljänneksi. Lisäksi hän edusti sillä Suomea vuoden 1977 Intervision laulukilpailuissa. Kappaleen 22. lokakuuta 1976 äänitetty levytetty versio julkaistiin seuraavana vuonna kokoelmalla *Suomalainen iskelmäfestivaali 1976*. Näyttelijä Markku Blomqvistin laulama versio julkaistiin vielä samana vuonna hänen ”Liehuva liekinvarsi” -singlensä b-puolella*. *

"Neidonryöstö" julkaistiin uudelleen Anneli Saariston laulamana vuonna 1991 sekä singlenä että *Appelsiinipuita aavikkoon* -nimisellä LP-levyllä. Pelimannet-yhtye ja myös Janne Hurme levyttivät kappaleen myöhemmin 1990-luvulla. ”Neidonryöstöstä” on tullut myös suosittu karaokelaulu.

## Lähteet
Bernina

**Bernina** tarkoittaa muun muassa seuraavaa:

* Berninan Alpit, Alppien osa Italiassa ja Sveitsissä
:* Piz Bernina, Berninan Alppien korkein huippu
:* Berninasola, sola Berninan Alpeilla Sveitsissä
* Berninan rautatie, rata Berninan Alpeilla
:* Bernina Express, juna Berninan rautatiellä
:* Ospizio Bernina, rautatieasema Berninan Alpeilla Sveitsissä
* Berninan alue, hallinnollinen alue Sveitsin Graubündenissä
* Bernina International, sveitsiläinen Bernina-ompelukoneiden valmistaja.
Kanika Kapoor

**Kanika Kapoor** (s. 21. elokuuta 1978 Lucknow, Uttar Pradesh, Intia) on intialainen laulaja. Hän on voittanut useita palkintoja, mukaan lukien yksi Filmfare Awards -palkinto.

Kapoor syntyi ja kasvoi Lucknowissa. Hän halusi aina tavoitella laulajan uraa, mutta meni naimisiin liikemies Raj Chandokin kanssa vuonna 1997 ja muutti Lontooseen, missä hän synnytti kolme lasta. Saatuaan avioeron Rajista vuonna 2012 hän muutti Mumbaihin tullakseen laulajaksi. Kapoorin ensimmäinen kappale ”Jugni Ji” (2012) oli musiikkivideo, josta tuli kaupallinen menestys. Vuonna 2014 hän aloitti playback-laulajan uransa Bollywoodissa  kappaleella ”Baby Doll” elokuvaan *[[Ragini MMS 2]]*. Kappale nousi musiikkilistojen kärkeen ja Kapoor sai laajaa kiitosta kriitikoilta ja useita tunnustuksia laulutyylistään, muun muassa parhaan naislaulajan Filmfare Awards -palkinnon.

Kapoor sai myöhemmin laajaa tunnustusta ja menestystä laulettuaan useita hindielokuvan suosittuja kappaleita, mukaan lukien ”Lovely” ja ”Kamlee” elokuvaan *[[Happy New Year (vuoden 2014 elokuva)|Happy New Year]]* (2014), ”Chittiyaan Kalaiyaan” elokuvaan *[[Roy (vuoden 2015 elokuva)|Roy]]* (2015), ”Desi Look” elokuvaan *[[Ek Paheli Leela]]* (2015), ”Nachan Farrate” elokuvaan *[[All Is Well (vuoden 2015 elokuva)|All Is Well]]* (2015), ”Jugni Peeke Tight Hai” elokuvaan *[[Kis Kisko Pyaar Karoon]]* (2015), ”Jab Chaye Tera Jadoo” elokuvaan *[[Main Aur Charles]]* (2015), ”Neendein Khul Jaati Hain” elokuvaan *[[Hate Story 3]]* (2015) ja ”Premika” elokuvaan *[[Dilwale (vuoden 2015 elokuva)|Dilwale]]* (2015). Kappale ”Da Da Dasse” elokuvasta *[[Udta Punjab]]* (2016) ansaitsi hänelle parhaan playback-laulajan Filmfare Awards- ja International Indian Film Academy Awards -ehdokkuudet. Tämän jälkeen hän lauloi kappaleet ”Hug Me” elokuvaan *[[Beiimaan Love]]* (2016), ”Luv Letter” elokuvaan *[[The Legend of Michael Mishra]]* (2016) ja ”Beat Pe Booty” elokuvaan *[[A Flying Jatt]]* (2016), jotka kaikki toivat hänelle lisää menestystä.

Maaliskuussa 2020 palattuaan Lontoosta Kapoor osallistui muutamiin juhliin intialaisten poliitikkojen ja VIP-henkilöiden kanssa Hotel Tajissa, Lucknowissa, vastoin Intian hallituksen terveysministeriön tuolloin antamaa kotikaranteenia koskevaa ohjeistusta. Myöhemmin hän sai positiivisen tuloksen COVID-19 -testistä. Dominoefekti sai Intian presidentin perumaan suunnitelmansa ja sitoumuksensa toistaiseksi. Kapooria vastaan ​​tehtiin valitus hänen huolimattomuudestaan.

## Diskografia

## Lähteet

## Aiheesta muualla

*
Ibrahima Kébé

**Ibrahima Kébé** (2. lokakuuta 1955 Kaolack – 8. syyskuuta 2019 Dakar) oli senegalilainen kuvataiteilija. Hänen lukuisissa teoksissaan tärkeimmässä asemassa on ihminen. Hänen töitään kuuluu useisiin yksityisiin ja Senegalin valtiollisiin kokoelmiin. Niitä oli esillä muun muassa Dakarin Léopold Sédar Senghor -galleriassa, Zürichin Shedhallessa ja Belgian Beaux-arts de Charleroissa. Kébé oli taiteellaan edustettuna myös Dakarin biennaalissa. Hänellä oli Village des Artsin residenssi.

Kébé opiskeli Dakarin taidekoulussa vuosina 1976–1979. Hän kuoli sairastettuaan diabetesta, jonka komplikaatioiden johdosta häneltä oli amputoitu toinen alaraaja.

## Lähteet

## Aiheesta muualla
* Ars Ante Africa: Ibrahima Kébé
Kalliokakkulainen

**Kalliokakkulainen** (*Biscutella didyma*) on ristikukkaiskasvien (Brassicaceae) heimoon, kakkulaisten (*Biscutella*) sukuun kuuluva yksivuotinen kasvilaji. Se kasvaa 15–50 cm korkeaksi ja on kasvutavaltaan pysty. Varsien tyvellä on lehtiruusuke ja varret ovat pehmeäkarvaisia sekä haarattomia tai haaroittuneita. Kalliokakkulaisen kukat ovat keltaisia, ja sen hedelmät ovat siipipalteisia, litteitä, kiekkomaisia ja yksisiemenisiä lituja.

Kalliokakkulainen kasvaa erilaisilla kuivilla kasvupaikoilla. Se kasvaa muun muassa Välimeren ilmaston metsä- ja pensastomailla, pensastoisilla puoliaroilla ja aroilla, autiomaissa sekä vuorenrinteillä.

## Lähteet
* Flowers in Israel: ''Biscutella didyma'', Buckler Mustard 

## Aiheesta muualla
* Global Biodiversity Information Facility (GBIF): ''Biscutella didyma''
Gloria Scott

**Gloria Scott**, suom. myös nimellä "Salaperäinen kirje" ("The Adventure of the Gloria Scott") on Arthur Conan Doylen vuonna 1893 kirjoittama novelli, joka kertoo siitä, miten Sherlock Holmesista tuli salapoliisi. Holmes kertoo ystävälleen Tohtori Watsonille miten opiskeluaikana yliopistossa Holmesin hyvä ystävä Trevor kutsui Holmesin luokseen asumaan. Trevorin isä kuolee yllättäen salaperäisissä oloissa, ja nuori Holmes, käyttäen apunaan pitkään harjoittamaansa päättelykykyä, ratkaisee sitä varjostavan mysteerin sekä parkki *Gloria Scottin* traagisen kohtalon.

## Teos
* *Salaperäinen kirje*, Yrjö Weilin 1907. Sarjat: Kevyttä lukemista, n:o 16 ja Sherlock Holmes'in seikkailuja, 16 (eripainos: s. sivut 127–152)
* "Salaperäinen kirje" (The Adventure of the "Gloria Scott"), teoksessa: *Sherlock Holmesin seikkailuja. 3 ja 4. vihko*, Yrjö Weilin 1904
* "Salaperäinen kirje" (The Adventure of the "Gloria Scott"), teoksessa: *Sherlock Holmesin seikkailuja. 5 ja 6. vihko*, Yrjö Weilin 1904
* "Gloria Scott", teoksessa: *Sherlock Holmes : kootut kertomukset*, suom. ja esipuhe: Jaakko Anhava. Helsinki: Teos 2010  
* "Gloria Scott", teoksessa: *Sherlock Holmesin seikkailut. 3*. suom. O. E. Juurikorpi. WSOY 1933. Sarja: Kymmenen markan romaaneja 39
:Julkaistu nimellä "Salaperäinen kirje" jatkokertomuksena myös sanomalehdissä *Karjalatar* ja *Keski-Suomi*.

## Lähteet

## Aiheesta muualla
Kikuchi (Kumamoto)

**Kikuchi** () on Japanin kaupunki Kyūshūn saarella Kumamoton prefektuurissa. Se sijaitsee sisämaassa prefektuurin pohjoisosassa Ōitan prefektuurin rajalla. Kaupunki on rakennettu Kumamoton tasangon koilliskulmaan Kikuchijoen varrelle; joki saa alkunsa viereisen Ason kalderan reunavuorilta. Kaupungin pohjois- ja itäosat ovat vuoristoisia. Kikuchissa on 48&nbsp;712 asukasta (heinäkuussa 2019) ja sen pinta-ala on 276,85 neliökilometriä.

Kikuchin ydinaluetta on entinen Waifun maaseutukaupunki, joka on rakentunut Kikuchi- ja Hasamajokien väliin. Keskiajalla se oli Kikuchi-klaanin hallinnassa merkittävä politiikan ja kulttuurin keskus, joka kuitenkin menetti asemansa Kumamotolle. Myöhemmin se kehittyi jokisatamana ja riisin kauppapaikkana. Kikuchin maaseutukaupunki perustettiin vuonna 1956 Waifun maaseutukaupungin ja seitsemän muun kunnan kuntaliitoksen myötä. Kaupunkioikeudet se sai vuonna 1958. Kaupunki laajeni huomattavasti vuonna 2005, kun siihen liitettiin Shichijōn ja Shisuin maaseutukaupungit sekä Kyokushin kyläkunta. Merkittäviä elinkeinoja ovat aiemman sahateollisuuden sekä alkoholin ja silkin valmistuksen lisäksi tieto- ja bioteknologinen teollisuus. Ympäröivällä maaseudulla tuotetaan esimerkiksi riisiä, kasviksia ja hedelmiä, siitakesieniä, naudanlihaa ja silkkimatoja. 

Kaupungin merkittävimpiä nähtävyyksiä ovat muun muassa Kikuchi-onsenin kuuma lähde ja Kikuchinlaakson luontoalue, joka kuuluu Aso-Kujūn kansallispuistoon. 

## Lähteet

## Ilmasto

## Aiheesta muualla

* Kaupungin internetsivut
Golden Type

**Golden Type** on William Morrisin vuonna 1890 suunnittelema kirjaintyyppi, jonka hän laati kustantamoaan ja kirjapainoaan Kelmscott Pressia varten. Kirjaintyyppi sai nimen William Caxtonin Golden Legend -kirjaintyypistä, jota Morris ajatteli alun perin käytettävän kustantamissaan kirjoissa. Hän päätyi kuitenkin suunnittelemaan omat kirjaintyypit. Golden Type perustuu kirjainmuotoilija Nicolas Jensonin renessanssiantiikvoille. Morris teetti Jensonin kirjaimista valokuvasuurennokset, joiden perusteella hän sitten piirsi niistä omat, jonkin verran muokatut versionsa.
Morris suunnitteli Golden Typen lisäksi kustantamolleen myös kaksi muuta kirjaintyyppiä, Troyn ja Chaucerin. Ne perustuivat saksalaisille esikuville.

ITC on julkaissut digitaalisen version Golden Typesta nimellä ITC Golden Type. Fonttivalmistaja P22 on myös tehnyt digitaalisen version Golden Typesta, joka pyrkii uskollisesti jäljittelemään Kelmscott Pressin alkuperäisten kirjojen hieman karkeaa painojälkeä.

## Lähteet
Kreikkalainen tulkki

**Kreikkalainen tulkki** ("*The Adventure of the Greek Interpreter*") on Conan Doylen vuonna 1893 kirjoittama Sherlock Holmes -novelli. Eräänä päivänä John Watson saa yllättäen kuulla, että Sherlock Holmesilla on veli. He menevät käymään Mycroft Holmesin luona Diogenes -nimisellä kerholla, jonka perustajajösen Mycroft on, kun sinne saapuu kreikkalainen tulkki. Tulkki kertoo kummallisesta tapauksesta joka hänelle oli sattunut vähän aikaa sitten. Eräässä talossa sidottuna ja kapuloituna kreikkalainen mies ja tulkkia tarvittiin apuna kommunikaation miehen ja tämän vangitsijoiden välillä. Tulkki on tullut pyytämään apua, jotta voisi vapauttaa tapaamansa kreikkalaisen miehen ja selvittää mistä on oikein kyse.

## Aiheesta muualla
Valkialampi

**Valkialampi** voi tarkoittaa seuraavia:

* Valkialampi, lampi Espoon Nuuksiossa
* Valkialampi, lampi Kouvolan Kohopäässä
* Valkialampi, lampi Kouvolan Jaalassa
* Valkialampi, lampi Kouvolan Mooseksenmutkassa
* Valkialampi, lampi Kouvolan Kokinmäellä
* Valkialampi, lampi Kouvolan Vuohijärvellä
* Valkialampi, lampi Lemin Pesun kylässä
* Valkialampi, lampi Lemin Tuuliaisissa
* Valkialampi, lampi Luumäen Perälässä
* Valkialampi, lampi Luumäen Sydänmaan Lakassa
* Valkialampi, lampi Luumäen Venäläisenkylässä
* Valkialampi, järvi Mikkelin Kuomiokoskella
* Valkialampi, järvi Mäntyharjussa lähellä Vekaranjärveä
* Valkialampi, lampi Mäntyharjun Voikoskella.

## Katso myös

* Valkealammi
Ratsastus kesäolympialaisissa 2020 – kouluratsastuksen yksilökilpailu

**Kouluratsastuksen yksilökilpailu [[Kesäolympialaiset 2020|Tokion olympialaisissa 2020]]** kilpaillaan 24.–28. heinäkuuta Equestrian Parkilla. Kilpailuun osallistuu 60 urheilijaa.

## Karsinnat
Olympialaisiin pääsee 60 ratsukkoa. Kaikki 15 joukkuekilpailuun pääsevää maata saavat nimetä kolme ratsukkoa myös yksikkökilpailuun. Jäljelle jäävistä 15 paikasta 14 jaetaan FEI:n rankingin perusteella. Paikat on jaettu kuuteen maantieteelliseen alueeseen. Näistä viidelle alueelle myönnetään kaksi paikkaa ja yhdelle neljä paikkaa. Yksi maa voi kuitenkin saada korkeintaan yhden paikan olympialaisiin. Viimeinen paikka jaetaan rankingin perusteella sille maalle, joka on korkeimmalla rankingissa, mutta ei ole vielä varmistanut paikkaa olympialaisiin.

### Olympiaturnaukseen päässeet maat

## Osallistuvat ratsukot

## Kilpailu

## Lähteet
Vesikehärousku

**Vesikehärousku** (*Lactarius aquizonatus*) on Suomessa esiintyvä rouskulaji. Se on syötävä keittämisen jälkeen. Laji kasvaa pääasiassa kuivilla ja soistuneilla kankailla sekä lehdoissa havupuiden sekä lehtipuiden seurassa. Se suosii kalkkimaita. Laji on Suomessa elinvoimainen (LC).

## Tuntomerkit

Vesikehärouskun lakki on suuri, noin 10-20 cm leveä, suppilonmuotoinen, vyöhykkeinen sekä limainen, jopa hyytelöpintainen. Lakin reunassa on karvoja ja se on nuorena kellanvalkoinen, vanhana selkeästi keltainen. Jalka on lyhyt, noin 2-6 cm leveä sekä hyvin paksu. Jalka on valkea ja siinä on kuoppatäpliä. Johteiset heltat ovat tiheät ja nuorena kellanvalkoiset, vanhana vaalean- tai lohenpunertavat. Maitiaisneste on valkoista, mutta muuttuu nopeasti rikinkeltaiseksi. Haju on makeahko.

## Näköislajit

Vesikehärouskun voi sekoittaa helpoiten koivurouskuun, josta sen erottaa vähempikarvaisuudensa sekä heikomman tuoksunsa avulla. Sekoittamisesta ei ole haittaa, sillä myös koivurousku on syötävä.

## Lähteet

*http://www.luontoportti.com/suomi/fi/sienet/vesikeharousku
*https://laji.fi/taxon/MX.72269
Danzig 777: I Luciferi

**Danzig 777: I Luciferi** on Danzigin seitsemäs studioalbumi, ja se julkaistiin vuonna 2002. 

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Jäsenet
* Glenn Danzig - laulu, basso, kitara, kosketinsoittimet
* Joey Castillo - rummut
* Howie Pyro - basso
* Todd Youth - kitara

## Arvostelut
* AllMusic: 
* Soundi: 

## Lähteet

## Aiheesta muualla
* 
*
Bernina International

**Bernina International** (aiemmin Fritz Gegauf AG) on sveitsiläinen ompelukonevalmistaja. Yhtiön pääkonttori sijaitsee Koillis-Sveitsissä Steckbornissa. Yhtiö aloitti koneiden valmistamisen vuonna 1893; tosin nimi Bernina on ollut käytössä vasta vuodesta 1932 alkaen.

Bernina Internationalilla on kaksi tehdasta, toinen Steckbornissa (vuodesta 1893) ja toinen Thaimaassa (vuodesta 1990). Yhtiö työllistää runsaat 1&nbsp;000 ihmistä. 

## Fritz Gegauf -konserni
Ompelukoneita valmistavan Bernina Internationalin lisäksi Fritz Gegauf -konserniin kuuluvat ompelukoneiden myyntiyhtiö Crown Technics ja kuntolaitevalmistaja Proxomed. Konsernin liikevaihto oli vuonna 2018 yhteensä 251 milj. Sfr, josta Bernina Internationalin osuus oli 217 milj. Sfr.


105 sw ori.jpg|Konemalli 105 1930-luvulta.
Modell-580.jpg|Malli 580 vuodelta 2011.


## Lähteet

## Aiheesta muualla

*
Colson Whitehead

**Colson Whitehead** (s. 6. marraskuuta 1969 New York) on yhdysvaltalainen kirjailija.

Whitehead opiskeli Harvardin yliopistossa. Hänen esikoisromaaninsa *The Intuitionist* ilmestyi vuonna 1999 ja toinen romaani *John Henry Days* (suom. *Balladi John Henrystä*) vuonna 2001. Whitehead sai vuonna 2002 MacArthur Fellowship -apurahan.

Whiteheadin menestynein teos on vuonna 2016 ilmestynyt vaihtoehtohistoriallinen, 1800-luvun Yhdysvaltain etelävaltioihin sijoittuva *The Underground Railroad* (). Teos palkittiin Pulitzer-, National Book Award- ja Arthur C. Clarke -palkinnolla sekä Andrew Carnegie -mitalilla. Lisäksi kirja oli ehdolla ns. pitkällä listalla Booker-palkinnon saajaksi. *The Underground Railroadia* on myyty Yhdysvalloissa yli miljoona kappaletta. Teoksen pohjalta tehtiin myös samanniminen minisarja, joka ilmestyi keväällä 2021 Amazon Prime Video -palvelussa.

Myös Whiteheadin vuonna 2019 ilmestynyt teos *The Nickel Boys* () palkittiin Pulitzerilla.

## Teoksia
* *The Intuitionist* (1999)
* 
* *The Colossus of New York* (2003)
* *Apex Hides the Hurt* (2006)
* *Sag Harbor* (2009)
* *Zone One* (2011)
* 
* 
* *Harlem Shuffle* (*Harlem Shuffle*, 2021. Suomentanut Markku Päkkilä.) Otava, 2022. 
* 

## Lähteet

## Aiheesta muualla
* Miia Gustafsson, Colson Whiteheadin kirjat kahmivat palkintoja, mutta hän ei usko niiden muuttavan maailmaa: “Ihmiset, joiden kannattaisi lukea kirjoja, eivät sitä tee”, Yle.fi, uutiset 16.5.2022 (haastattelu Suomen-vierailulla)
Teräspyrstökolibri

**Teräspyrstökolibri** (*Chalybura buffonii*) on kolibreihin kuuluva lintulaji. Sitä tavataan Keski- ja Etelä-Amerikasta.

## Koko ja ulkonäkö

Teräspyrstökolibri on kolibriksi suurikokoinen ja voi kasvaa noin 11&ndash;12 cm pitkäksi. Lajin sukupuolet eroavat toisistaan ulkonäöltään. Teräspyrstökolibrikoiras on selästään, päästään ja siivistään metallinkiiltoisen vihreä. Rinta ja vatsa ovat kiiltävän vihreät ja reunoiltaan kiiltävän siniset. Pitkä pyrstö on viuhkamainen ja sinisen musta ja pyrstön alaperä on valkoinen. Lajin naaraan selkä on kiiltävän vihreä ja rinta ja vatsa ovat harmaat. Pyrstö on yläpuolelta tumman vihreä ja alaperä koiraan tavoin valkoinen. Teräspyrstökolibrin nokka on pitkä ja väriltään musta.>

## Levinneisyys ja elinympäristö
Teräspyrstökolibrin levinneisyysalue ulottuu Panamasta itään Venezuelaan ja etelään Peruun asti. Linnun elinympäristöä ovat kosteat ja kuivat metsät sekä metsien reuna-alueet, pensaikot ja kahviviljelmät. Laji elää tyypillisesti yksin tai pareittain. Teräspyrstökolibrin ravintoa on pääasiallisesti kukkien mesi ja lisäksi se pyydystää lentäviä hyönteisiä. Teräspyrstökolibrin pesimäkausi kestää maaliskuulta lokakuulle. 

## Lähteet
Circle of Snakes

**Circle of Snakes** on Danzigin kahdeksas studioalbumi, ja se julkaistiin vuonna 2004. 

## Kappaleet
# 
# 
# 
# 
# 
# 
# 
# 
# 
# 
# 

## Jäsenet
* Glenn Danzig - laulu, kitara, kosketinsoittimet
* Bevan Davies - rummut
* Jerry Montano - basso
* Tommy Victor - kitara

## Arvostelut
* Imperiumi: 6½/10
* Soundi: 

## Lähteet

## Aiheesta muualla
* Circle of Snakes discogs.comissa 
*
Ratsastus kesäolympialaisissa 2020 – kouluratsastuksen joukkuekilpailu

**Kouluratsastuksen joukkuekilpailu [[Kesäolympialaiset 2020|Tokion olympialaisissa 2020]]** kilpaillaan 24.–27. heinäkuuta Equestrian Parkilla. Kilpailuun osallistuu 15 joukkuetta.

## Karsinnat
Olympialaisiin pääsee 15 maata. Isäntämaa Japani saa kiintiöpaikan. Vuoden 2018 MM-kilpailuista pääsee kuusi parasta maata olympialaisiin. Muutoin karsintoja varten maat oli jaettu seitsemään maantieteelliseen alueeseen. EM-kilpailuista 2019 paikan sai kolme maata. Keski- ja Itä-Euroopan ja Keski-Aasian paikka jaettiin erillisessä karsintapahtumassa. Amerikan kaksi paikkaa jaettiin Pan-Amerikan kisoissa 2019. Kaakkois-Aasian ja Oseanian paikka ratkaistiin MM-kilpailuissa 2018. Afrikan ja Lähi-idän paikka kilpailtiin lokakuussa 2019 erillisessä karsintatapahtumassa.

### Olympiaturnaukseen päässeet maat

## Osallistuvat ratsukot

## Kilpailu

## Lähteet
Vihervoirousku

**Vihervoirousku** (*Lactarius olivinus*) on isovoirouskun näköinen rouskulaji, josta sen kuitenkin erottaa pienemmän kokonsa sekä niukempisuppiloisuutensa avulla. Laji kelpaa ruokasieneksi. Vihervoirousku on Suomessa elinvoimainen laji.

## Lähteet
*https://dev.laji.fi/taxon/MX.72691?showTree=true
*http://www.luontoportti.com/suomi/fi/sienet/isovoirousku
Francesco Magnanelli

**Francesco Magnanelli** (s. 12. marraskuuta 1984 Umbertide) on italialainen jalkapalloilija, pelipaikaltaan puolustava keskikenttäpelaaja. Hän edustaa Serie A:ssa pelaavaa Sassuoloa ja on joukkueen kapteeni.

Magnanelli on edustanut aiemmin Gubbiota, Chievo Veronaa, Fiorentinaa ja Sangiovannesea. Kesällä 2005 hän siirtyi Sassuoloon, jossa hän on siitä lähtien pelannut. Ensimmäiset ottelunsa Serie A:ssa Magnanelli pelasi kaudella 2013–2014 Sassuolon noustua pääsarjaan. Hän on pelannut Serie A:ssa kauden 2018–2019 päätyttyä kaikkiaan 164 ottelua ja tehnyt niissä kolme maalia. Serie B:ssä hän on pelannut 190 ottelua ja tehnyt kolme maalia.

## Lähteet
Deth Red Sabaoth

**Deth Red Sabaoth** on Danzigin yhdeksäs studioalbumi, ja se julkaistiin vuonna 2010. 

## Kappaleet
# 
# 
# 
# 
# 
# 
# 
# 
# 
# 
# 

## Jäsenet
* Glenn Danzig - laulu, basso, kitara, kosketinsoittimet, rummut
* Johnny Kelly - rummut
* Tommy Victor – kitara, basso

## Arvostelut
* Imperiumi: 9½/10
* Inferno: 
* Rumba: 

## Lähteet

## Aiheesta muualla
* Deth Red Sabaoth discogs.comissa 
*
Emily St. John Mandel

**Emily St. John Mandel** (s. 1979 Comox, Kanada) on kanadalainen kirjailija.

Mandel on julkaissut viisi romaania, joista ensimmäinen, *Last Night in Montreal*, julkaistiin 2009. Hänen neljäs teoksensa, postapokalyptinen *Station Eleven* (2014), sai Arthur C. Clarke -palkinnon ja oli ehdolla Women’s Prize for Fiction-, National Book Award- ja PEN/Faulkner-palkinnon saajaksi. Romaanista tehtiin minisarja, jota HBO Max -suoratoistopalvelu alkoi esittää joulukuussa 2021.

Mandel asuu New Yorkissa Yhdysvalloissa. Hän on naimisissa ja hänellä on yksi tytär.

## Suomennetut teokset
* 
* 
* *Rauhallisuuden Meri*. (Sea of Tranquility, 2022) Suomentanut Aleksi Milonoff. Helsinki: Tammi, 2025. 

## Lähteet
Johanna Ukkola

**Johanna Ukkola** (s. 14. maaliskuuta 1993) on suomalainen maastohiihtäjä, joka edustaa Puijon Hiihtoseuraa. Aikaisemmin hän on edustanut Siilinjärven Hiihtoseuraa ja Kainuun Hiihtoseuraa.

Ukkola saavutti hiihdon Suomen-mestaruuskilpailussa 2017 perinteisen hiihtotavan parisprintissä pronssia yhdessä Päivi Roivaisen kanssa.

## Lähteet
Elsner+Flake

**Elsner+Flake** on saksalainen muotoiluyritys ja fonttivalmistaja, jonka perustivat vuonna 1986 Veronika Elsner ja Günther Flake. Yritys toimii Hampurissa. Elsner+Flake on digitoinut useita ITC:n kirjaintyyppejä ja myy näiden laajennettuja versioita, joissa on mukana erikoismerkkejä. Yritys on myös julkaissut digitaalisia versioita monista klassisista kirjaintyypeistä sekä suunnitellut useita omia kirjaintyyppejään.  

## Lähteet
Euroopan karsinnat salibandyn maailmanmestaruuskilpailuihin 2020

**Euroopan [[karsinnat salibandyn maailmanmestaruuskilpailuihin 2020]]** järjestetään 29.1.–2.2.2020 Tanskassa, Slovakiassa ja Latviassa. Karsintoihin osallistuu 24 joukkuetta, joista 9 pääsee joulukuussa pelattavaan MM-lopputurnaukseen. Norsunluurannikko osallistuu karsintoihin ensimmäisenä afrikkalaisena joukkueena.

## Sarjajärjestelmä
Euroopan karsinnoissa pelaa 24 joukkuetta, joista 9 pääsee joulukuussa pelattavaan MM-lopputurnaukseen. Karsinnat pelataan kolmessa karsintaryhmässä. Jokaisessa karsintaryhmässä on kaksi 4 joukkueen lohkoa. Lohkoissa pelataan yksinkertaiset sarjat. Lohkojen voittajat pääsevät suoraan MM-kisoihin ja pelaavat vastakkain karsintaryhmän finaalissa. Lohkojen toiset pelaavat karsintaryhmän pronssiottelussa paikasta MM-kisoihin.

## Eurooppa 1

**Lohko A**

**Lohko B**

**Finaali**

**Pronssiottelu**

**5. sija**

**7. sija**

## Eurooppa 2

**Lohko C**

**Lohko D**

**Finaali**

**Pronssiottelu**

**5. sija**

**7. sija**

## Eurooppa 3

**Lohko E**

**Lohko F**

**Finaali**

**3. sija**

**5. sija**

**7. sija**

## Lähteet
* https://floorball.sport/2019/09/03/mens-wfc-2020-qualifications-match-schedules/
NLS

**NLS** voi tarkoittaa seuraavia:
* oN-Line System, Douglas Engelbartin tietokonejärjestelmä
* Skotlannin kansalliskirjasto, *National Library of Scotland*
* Nürburgring Langstrecken Serie, kestävyysajojen sarja Nürburgringin radalla
URW Type Foundry

**URW Type Foundry GmbH** on Svend Bangin, Peter Rosenfeldin, ja Jürgen Willrodtin vuonna 1995 perustama saksalainen yritys. Yritys toimii Hampurissa, ja sen nimi oli alun perin **URW++**. Nimi muutettiin nykyiseksi vuonna 2018. Se on URW-nimisen yrityksen toiminnan jatkaja. URW kehitti aikoinaan ammattimaisen fonttien digitointijärjestelmän, Ikaruksen.   

URW Type Foundry tarjoaa fonttikehityksen palveluja muille yrityksille ja julkaisee omia kirjaintyyppejään. URW:n kirjaintyyppien kokoelma on laaja, ja se koostuu lähinnä klassisten kirjaintyyppien digitoiduista versioista. URW Type Foundry on erikoistunut tarjoamaan kirjaintyypeissään laajan tuen eri kirjaimistoille. Useissa sen suosituimmissa kirjaintyypeissä on latinalaisten aakkosten lisäksi myös itäisen Euroopan kielten erikoismerkit sekä kyrilliset ja kreikkalaiset aakkoset. Yritys valmistaa myös monia japanin, kiinan, korean ja devangarin kirjaimiston kirjaintyyppejä.

URW tunnetaan myös kuuluisiin kirjaintyyppeihin pohjautuvista klooneistaan. Nimbus Roman (1982) ja sen seuraaja Nimbus Roman No. 9 L  (1987) vastaavat metriikaltaan lähes täysin Times Romania, Nimbus Sans taas Helveticaa ja Nimbus Mono L Courieria. Nämä fontit julkaistiin 1996 GNU ja Aladdin Ghostscript Free Public License -lisensseillä vapaasti levitettäväksi, mikä mahdollisti Adoben fonttien korvaamisen ilmaiseksi vapaissa ohjelmissa kuten GhostScript.

## Lähteet